Lög

um breytingu á lögum nr. 50/1988, um virðisaukaskatt, lögum nr. 97/1987, um vörugjald, og tollalögum, nr. 88/2005, með síðari breytingum.

________

I. KAFLI

Breyting á lögum nr. 50/1988, um virðisaukaskatt.

1. gr.

Eftirfarandi breytingar verða á 2. mgr. 14. gr. laganna:

a.	6. tölul. orðast svo: Sala bóka, jafnt frumsaminna sem þýddra, þ.m.t. nótnabóka með og án texta, sem og hljóðupptökur af lestri slíkra bóka. Sama gildir um sölu á geisladiskum og öðrum sambærilegum miðlum með bókartexta, sem og sölu á rafrænum útgáfum slíkra bóka.

b.	Við 10. tölul. bætist nýr málsliður, svohljóðandi: Sama gildir um sölu á rafrænni útgáfu á tónlist án myndar.

2. gr.

Eftirfarandi breytingar verða á 35. gr. laganna:

a.	Við 1. mgr. bætast fjórir nýir málsliðir, svohljóðandi: Þó skal aðili með heimilisfesti eða fasta starfsstöð erlendis sem selur rafrænt afhenta þjónustu skv. d-lið 10. tölul. 1. mgr. 12. gr. til aðila sem er ekki skráður skv. 5. gr. og er heimilisfastur eða með fasta starfsstöð hér á landi innheimta og skila virðisaukaskatti af þeirri þjónustu hér á landi. Þjónusta þessi telst ávallt nýtt þar sem kaupandi þjónustunnar hefur búsetu eða starfsstöð. Seljandi skal ótilkvaddur tilkynna starfsemi sína rafrænt á því formi sem ríkisskattstjóri ákveður. Aðilar sem selja rafrænt afhenta þjónustu fyrir 1.000.000 kr. eða minna á hverju 12 mánaða tímabili skulu undanþegnir skattskyldu.

b.	Í stað orðsins ,,Kaupandi" í 1. málsl. 3. mgr. kemur: Aðili.

II. KAFLI

Breyting á lögum nr. 97/1987, um vörugjald.

3. gr.

Eftirfarandi tollskrárnúmer bætast við E-lið viðauka I við lögin: 8519.8190 og 8519.8990.

III. KAFLI

Breyting á tollalögum, nr. 88/2005.

4. gr.

Eftirfarandi breytingar verða á 85. kafla tollskrár í viðauka I við lögin:

A	E

%	%

a.	Í stað tollskrárnúmeranna 8519.8100 og 8519.8900 koma fjögur ný
tollskrárnúmer ásamt fyrirsögnum og tolltöxtum, svohljóðandi:

–	–	Sem nota segul-, ljós- eða hálfleiðaramiðlara:

8519.8110	–	–	–	Sem geta gengið án ytri orkugjafa og eru tengjanleg við
gagnavinnsluvélar	0

8519.8190	–	–	–	Önnur	7,5	0

–	–	Annars:

8519.8910	–	–	–	Sem eru með innbyggðri geymslueiningu, geta gengið án
ytri orkugjafa og eru tengjanleg við gagnavinnsluvélar	0

8519.8990	–	–	–	Önnur	7,5	0

b.	Við vöruliðinn 8521 bætist nýtt tollskrárnúmer og tolltaxti, svohljóðandi:

8521.9023	–	–	–	Tæki sem geta gengið án ytri orkugjafa og eru tengjanleg
þráðlaust við netkerfi	0

c.	Við vöruliðinn 8543 bætist nýtt tollskrárnúmer og tolltaxti, svohljóðandi:

8543.7003	–	–	Tæki til lesturs rafbóka sem geta gengið án ytri orkugjafa
og eru tengjanleg þráðlaust við netkerfi	0

5. gr.

Lög þessi öðlast gildi 1. nóvember 2011.

_____________

Samþykkt á Alþingi 17. september 2011.